

APSTIPRINĀTS

ar Latvijas Universitātes

Akadēmiskā centra attīstības programmas

iepirkumu komisijas

2018. gada 14. maija lēmumu

(Protokols Nr. 3)

**Latvijas Universitātes**

**konkursa procedūras ar sarunām**

**“Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība”**

**KANDIDĀTU ATLASES NOLIKUMS**

**Iepirkuma identifikācijas numurs:**

**LU 2018/36**

Rīga, 2018

1. **VISPĀRĪGĀ INFORMĀCIJA**
   1. **Termini un saīsinājumi:**

**EIS** – Elektronisko iepirkumu sistēma;

**EVIPD –** Eiropas vienotais iepirkuma procedūras dokuments;

**Iepirkums** –konkursa procedūra ar sarunām “Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība”(ID Nr. LU 2018/36);

**Kandidāts –** piegādātājs, kurš piedalās konkursa procedūrā ar sarunām līdz sākotnējā piedāvājuma iesniegšanai;

**Nolikums** – konkursa procedūras ar sarunām “Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība”, (ID Nr. LU 2018/36) pirmā posma Kandidātu atlases nolikums;

**Noteikumi Nr.107 –** Ministru kabineta 2017. gada 28. februāra noteikumi Nr. 107 “Iepirkuma procedūru un metu konkursu norises kārtība”;

**LU** – Latvijas Universitāte;

**Objekts** – šajā Nolikumā ir ēka vai ēku grupa / komplekss, kurā veikti būvdarbi vienas būvatļaujas ietvaros.

**Pasūtītājs** – LU;

**PIL** – Publisko iepirkumu likums;

**Pretendents –** piegādātājs, kurš Iepirkumā ir iesniedzis sākotnējo piedāvājumu;

**Publiska ēka[[1]](#footnote-2)** – ēka, kurā vairāk nekā 50% ēkas kopējās platības ir Publiskas telpas vai telpas publiskas funkcijas nodrošināšanai; ēkā paredzēts vienlaikus uzturēties vairāk nekā simt cilvēkiem;

**Publiska telpa[[2]](#footnote-3)** – sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi);

* 1. **Uzaicinājums** – konkursa procedūras ar sarunām “Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība”, ID Nr. LU 2018/36, otrā posma Uzaicinājums iesniegt piedāvājumu.
  2. **Iepirkuma nosaukums:** “Latvijas Universitātes Akadēmiskā centra Rakstu mājas būvprojekta izstrāde, būvniecība un autoruzraudzība”.
  3. **Iepirkuma identifikācijas numurs:** LU 2018/36.
  4. **Iepirkuma priekšmets:** Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība atbilstoši Nolikuma un Uzaicinājuma iesniegt piedāvājumu prasībām. Iepirkuma priekšmets netiek dalīts daļās, jo šāda apvienotā līguma gadījumā par būvniecības procesu, tai skaitā, par projektēšanu, pret Pasūtītāju civiltiesiski atbildīga ir viena persona, kas mazina ar projektētāja, būvuzņēmēja un Pasūtītāja strīdiem saistītos riskus, kā arī saīsina būvniecības laiku, jo nav pārrāvuma posma starp projektēšanu un būvdarbiem.
  5. **Objekta raksturojums:** Rakstu māja līdzās Dabas mājai, kura nodota ekspluatācijā 2015. gadā, un Zinātņu mājai, kuras būvniecība uzsākta 2017. gada jūlijā, būs trešā ēka Latvijas Universitātes Akadēmiskā centra ēku kompleksā Torņakalnā, Jelgavas ielā 1. Kopējā ēkas platība plānota ap 35’000 m2, kas sastāv no mācību un biroja telpām ar kopējo platību ap 26’000 m2 un autostāvvietām ar kopējo platību ap 9’000 m2:
* Cokola stāvs – ap 5’000 m2, tai skaitā arhīvs ar kopējo platību ap 1’000 m2 un automašīnu stāvvietas;
* 1. stāvs – ap 5’000 m2, automašīnu stāvvietas;
* 2. stāvs – ap 5’000 m2, mācību un biroja telpas;
* 3. stāvs – ap 5’000 m2, mācību un biroja telpas;
* 4. stāvs – ap 5’000 m2, mācību un biroja telpas;
* 5. stāvs – ap 5’000 m2, mācību un biroja telpas;
* 6. stāvs – ap 5’000 m2, mācību un biroja telpas.

Līdzās Rakstu mājai 2. stāva līmenī paredzēts Akadēmiskais laukums ar kopējo platību ap 7’000 m2, kas vienotā kopumā apvienos arī Dabas mājas un Zinātņu mājas 2. stāva telpas. Zem Akadēmiskā laukuma uz grunts pamatnes paredzētas autostāvvietas un velosipēdu novietne.

Pretendentam, ar kuru tiks noslēgts iepirkuma līgums, līguma izpildes ietvaros būs pienākums sagatavot, pieprasīt un saņemt visu projekta dokumentācijas izstrādāšanai un saskaņošanai nepieciešamo informāciju un dokumentus, tai skaitā (bet ne tikai) visus nepieciešamos tehniskos noteikumus, arheoloģiskās un ģeotehniskās izpētes, mērniecības un topogrāfijas materiālus, papildus ņemot vērā, ka plānotā apbūves teritorija atrodas vietējās nozīmes arheoloģijas pieminekļa “Kobronskansts nocietinājumu sistēmas konstrukcijas” un tā aizsardzības zonā.

Rakstu māja ir daļa no Eiropas Investīciju bankas un Eiropas Padomes Attīstības bankas finansēta stratēģiskas nozīmes projekta – LU Akadēmiskā centra attīstības II posma. Līdz ar to šajā Iepirkumā, tai skaitā attiecībā uz piegādātājiem izvirzītajām prasībām un iepirkuma līguma saturu, LU ņem vērā prasības, kuras saviem finansētajiem projektiem izvirza Eiropas Investīciju banka un Eiropas Padomes Attīstības banka, jo īpaši attiecībā uz augstiem vides, sociālajiem un cilvēktiesību standartiem un krāpšanas, korupcijas, nelikumīgi iegūtu līdzekļu legalizēšanas, aizliegtu vienošanos apkarošanu, ar mērķi pēc iespējas samazināt jebkādu neatbilstību risku projekta īstenošanā.

* 1. **Galvenais CPV kods:** 45000000-7 (Celtniecības darbi); papildu CPV kods: 71000000-8 (Arhitektūras, būvniecības, inženiertehniskie un pārbaudes pakalpojumi).
  2. **Iepirkuma metode:** konkursa procedūra ar sarunām saskaņā ar PIL 8. panta pirmās daļas 3. punktu un Noteikumu Nr.107 2.3. sadaļu.
  3. **Iepirkums tiek veikts divos posmos:** 1. posms – pieteikumu iesniegšana Kandidātu atlasei, Nolikuma prasībām atbilstošu Kandidātu atlase, kurus uzaicina iesniegt sākotnējo piedāvājumu Iepirkuma otrajam posmam; 2. posms – iesniegto piedāvājumu vērtēšana, sarunas ar Pretendentiem un līguma slēgšanas tiesību piešķiršana.
  4. **Pasūtītājs**:

|  |  |
| --- | --- |
| Pasūtītāja nosaukums | Latvijas Universitāte |
| Adrese | Raiņa bulvāris 19, Rīga, LV-1586 |
| Reģistrācijas Nr. Izglītības un zinātnes ministrijas reģistrā | 3341000218 |
| PVN maksātāja reģ. Nr. | LV90000076669 |
| Tālruņa Nr.  Faksa Nr. | + 371 67034301  + 371 67225039 |
| Kontaktpersona:  Tālruņa Nr.  E-pasta adrese | Eduards Duhanovskis, Iepirkumu nodaļas vadītāja vietnieks  +371 26293413  [acap-iepirkumi@lu.lv](mailto:acap-iepirkumi@lu.lv) |
| Darba laiks | darba dienās no plkst. 8:30 līdz plkst.17:00 |

* 1. **Iepirkuma komisija:** ar Latvijas Universitātes 2017. gada 30. oktobra rīkojumu Nr.1/333 “Par LU Akadēmiskā centra attīstības programmas iepirkumu komisijas sastāvu” izveidota LU Akadēmiskā centra attīstības programmas iepirkumu komisija.
  2. **Paredzamā līgumcena (**projektēšana, autoruzraudzība un būvniecība): 33’000’000 EUR (bez PVN).
  3. **Iepirkuma līgums:** Atbilstoši Uzaicinājumam pievienotajam līguma projektam un PIL 60. pantam.
  4. **Plānotais Iepirkuma līguma izpildes termiņš:** līdz 36 (trīsdesmit sešiem) mēnešiem, nododot Pasūtītājam tūlītējai lietošanai gatavu un ekspluatācijā pieņemtu Objektu. Iepirkuma 2. posmā darbu izpilde tiks norādīta posmos, kuros Pasūtītājs pieņems lēmumus (akceptus), un tiks precizēts galīgais darbu izpildes termiņš.
  5. **Piedāvājuma izvēles kritērijs:** saimnieciski visizdevīgākais piedāvājums. Detalizēti piedāvājumu izvērtēšanas kritēriji tiks atspoguļoti Uzaicinājumā.
  6. Pasūtītājs nodrošina brīvu un tiešu elektronisku pieeju iepirkuma procedūras dokumentiem, un visiem papildu nepieciešamajiem dokumentiem Pasūtītāja tīmekļvietnes <https://www.lu.lv> sadaļā “Publiskie iepirkumi” un EIS [www.eis.gov.lv](http://www.eis.gov.lv)[[3]](#footnote-4), sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē, līdz **2018. gada 18. jūnijam plkst. 16:00.**
  7. Papildu informāciju ieinteresētais piegādātājs var pieprasīt atbilstoši PIL 36. panta prasībām.
  8. Ieinteresētais piegādātājs EIS e-konkursu apakšsistēmā var reģistrēties kā iepirkuma dokumentācijas saņēmējs, ja tas ir reģistrēts EIS kā piegādātājs.
  9. Ja Iepirkuma dokumentācijā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
  10. Iepirkumā iesniegtie dokumenti ir Pasūtītāja īpašums un netiek atdoti atpakaļ Kandidātam, izņemot, ja Kandidāts ir iesniedzis pieteikumu pēc noteiktā termiņa vai nav izpildījis 2.8. punkta prasību un attiecīgi pieteikums netiek pieņemts. Pasūtītājs apņemas neizpaust trešajām pusēm iesniegumu saturu, kā arī izmantot tajos norādīto informāciju vienīgi šī iepirkuma procedūras ietvaros (vajadzībām, ar šo Iepirkumu saistīto lēmumu sagatavošanai un pieņemšanai v. tml.).
  11. Kandidāts pieteikumā norāda, kura informācija ir uzskatāma par komercnoslēpumu.

1. **PIETEIKUMA IESNIEGŠANA UN KANDIDĀTU ATLASE**
   1. Pieteikumu sagatavo latviešu valodā. Citā valodā sagatavotiem pieteikuma dokumentiem pievieno Kandidāta apliecinātu tulkojumu latviešu valodā.
   2. Pieteikumu iesniedz elektroniski EIS e-konkursu apakšsistēmā, ievērojot šādas Kandidāta izvēles iespējas:
      1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā ievietotās formas;
      2. Elektroniski aizpildāmos dokumentus sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Kandidāts ir atbildīgs par aizpildāmo formu atbilstību dokumentācijas prasībām un formu paraugiem).
   3. Pieteikuma veidlapu (Nolikuma 1. pielikums) aizpilda elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
   4. Pretendents pieteikuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu, izņemot, ja Nolikumā paredzēts citādi.
   5. Pieteikums ir skaidri salasāms, bez neatrunātiem labojumiem un dzēsumiem.
   6. Iesniedzot pieteikumu, Kandidāts pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmā) ietvertos nosacījumus.
   7. Pieteikumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuvi pieteikumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, pieteikums nedrīkst saturēt datorvīrusus un citas kaitīgas programmatūras vai to ģeneratorus. Ja pieteikums satur kādu no šajā punktā minētajiem riskiem, Iepirkuma komisija pieteikumu nepieņem un neizskata.
   8. Ja Kandidāts pieteikuma datu aizsardzībai izmantojis pieteikuma šifrēšanu, Kandidāts ne vēlāk kā 15 minūtes pēc pieteikuma iesniegšanas termiņa beigām Iepirkuma komisijai iesniedz elektronisko atslēgu ar paroli šifrētā dokumenta atvēršanai. Ja šī prasība nav ievērota, Iepirkuma komisija pieteikumu nepieņem un neizskata.
   9. Pieteikumu iesniedz līdz **2018. gada 18. jūnijam plkst. 16.00** EIS e-konkursu apakšsistēmā. Ārpus EIS e-konkursu apakšsistēmas iesniegtie pieteikumi tiks atzīti par neatbilstošiem iepirkuma procedūras prasībām un nosūtīti atpakaļ iesniedzējam.
   10. Papildu informācija par piegādātāja un Pasūtītāja sagaidāmo rīcību saistībā ar EIS darbības traucējumiem atspoguļota Skaidrojumā par pasūtītāja rīcību gadījumos, kad e-konkursu sistēmas darbības traucējumu dēļ nav iespējams iesniegt pieteikumus vai piedāvājumus, kā arī, kad elektroniski iesniegtu pieteikumu un piedāvājumu atvēršanas sanāksmes laikā rodas tehnoloģiski ierobežojumi vai tehniskas problēmas[[4]](#footnote-5).
   11. Pieteikumu atvēršana sākas **2018. gada 18. jūnijā plkst. 16:00** tūlīt pēc Nolikuma 2.9.punktā noteiktā pieteikumu iesniegšanas termiņa beigām. Iesniegto pieteikumu atvēršanas procesam var sekot līdzi tiešsaistes režīmā EIS e-konkursu apakšsistēmā. Kandidātiem ir tiesības piedalīties pieteikumu atvēršanas sanāksmē klātienē LU Akadēmiskā centra Dabas mājā Jelgavas ielā 1, 717. kab., atbilstoši Noteikumu Nr.107 15. punktā noteiktajai kārtībai.
   12. Pēc visu pieteikumu atvēršanas sanāksme tiek slēgta.
   13. Pieteikumu atvēršanas sanāksmes protokols pēc atvēršanas sanāksmes tiek ievietots tīmekļvietnē [www.lu.lv](http://www.lu.lv) sadaļā “Publiskie iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā.
   14. Pieteikumu vērtēšanu un Kandidātu atlasi Iepirkuma komisija veic slēgtās sēdēs. Pasūtītājs neizsniedz protokolus, izņemot pieteikumu atvēršanas sanāksmes protokolu, kamēr notiek pieteikumu vērtēšana.
   15. Iepirkuma komisija atlasa Kandidātus saskaņā ar Nolikuma 3. punktā noteiktajām Kandidātu atlases prasībām un uzaicina atlasītos Kandidātus piedalīties Iepirkuma 2. posmā.
   16. Pēc lēmuma par Kandidātu atlases rezultātiem pieņemšanas Pasūtītājs informē Kandidātus atbilstoši PIL 37. pantam.
2. **KVALIFIKĀCIJAS PRASĪBAS[[5]](#footnote-6) UN IESNIEDZAMIE DOKUMENTI**

| **Nr.** | **Prasība** | **Iesniedzamais dokuments** |
| --- | --- | --- |
|  | **Vispārīgi** | |
|  | Nolikuma 3. punktā norādītajām prasībām Kandidātam jāatbilst gan pieteikuma iesniegšanas brīdī, gan arī Iepirkuma līguma slēgšanas tiesību piešķiršanas brīdī. | Iepirkuma komisija pārbauda atbilstību pirms lēmuma par Kandidātu atlases rezultātiem pieņemšanas, kā arī pirms lēmuma par Iepirkumu rezultātiem pieņemšanas attiecībā uz Pretendentu, kuram piešķiramas līguma slēgšanas tiesības. |
|  | Nolikuma 3. punktā norādītos dokumentus, izņemot pieteikuma veidlapu saskaņā ar Nolikuma 1. pielikumu, var aizstāt ar EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Kandidātu atlases prasībām. | Ja Kandidāts izvēlējies iesniegt EVIPD, lai apliecinātu, ka tas atbilst noteiktajām Kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no Iepirkuma līguma vērtības. Personu apvienība iesniedz atsevišķu EVIPD par katru tās dalībnieku. Kandidāts var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza[[6]](#footnote-7).  Iepirkuma komisija pirms lēmuma pieņemšanas par Kandidātu atlases rezultātiem pieprasa iesniegt dokumentus, kas apliecina Kandidāta atbilstību kandidātu atlases prasībām. Iepirkuma komisijai jebkurā iepirkuma procedūras stadijā ir tiesības prasīt, lai Kandidāts iesniedz visus vai daļu no dokumentiem, kas apliecina atbilstību paziņojumā par līgumu vai Nolikumā noteiktajām Kandidātu atlases prasībām. Iepirkuma komisija nepieprasa tādus dokumentus un informāciju, kas ir tās rīcībā vai ir pieejama publiskās datubāzēs. |
|  | Kandidāts piekrīt dalībai Iepirkumā atbilstoši Nolikuma prasībām. | Kandidāta pieteikums dalībai Iepirkumā saskaņā ar Nolikuma 1. pielikumu. |
|  | Kandidāts ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. | Par Latvijas Republikā reģistrētu Kandidātu reģistrāciju atbilstoši normatīvo aktu prasībām Iepirkuma komisija pārliecināsies Uzņēmumu reģistra tīmekļvietnē.  Ārvalstī reģistrētam Kandidātam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Kandidāts ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Kandidāta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
|  | Kandidāta pārstāvim, kas parakstījis piedāvājuma dokumentus, ir pārstāvības (paraksta) tiesības.  Ja Kandidāts ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. | Dokuments, kas apliecina Kandidāta pārstāvja, kurš paraksta pieteikuma dokumentus, pārstāvības (paraksta) tiesības. |
|  | Kandidāts var balstīties uz citu personu iespējām, tad, ja šī persona veiks būvdarbus vai sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. | Informācija atbilstoši Nolikuma 1. pielikumam.  Personas, uz kuras iespējām Kandidāts balstās, rakstisks apliecinājums par piedalīšanos Iepirkumā, kā arī apliecinājums nodot Kandidāta rīcībā līguma izpildei nepieciešamos resursus gadījumā, ja ar Kandidātu tiek noslēgts Iepirkuma līgums.  Ja Kandidāts, iesniedzot pieteikumu, balstās uz citu personu saimnieciskajām vai finansiālajām iespējām (skat. Nolikuma 3.3. punktu), tas pierāda Pasūtītājam, ka tā rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā līguma izpildei, norādot, ka Kandidāts un attiecīgā persona būs solidāri atbildīgi Iepirkuma līguma izpildē. |
|  | Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.  Piegādātāju apvienībai 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums. | Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:   * Piegādātāju apvienības dibināšanas mērķis un vienošanās spēkā esamības termiņš; * Katra apvienības dalībnieka paredzamā Iepirkuma līguma daļa, tiesības un pienākumi; * Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Kandidāts balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu; * Informācija par piegādātāju apvienības vadošo dalībnieku; * Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā. |
|  | Kandidāts norāda visus apakšuzņēmējus un apakšuzņēmēja apakšuzņēmējus un tiem nododamās Iepirkuma līguma daļas, ciktāl šī informācija ir pieejama. Iesniedzot piedāvājumu, šī informācija var tikt precizēta.  Kandidāts piesaista Nolikuma 3.4.6. punktā minēto projekta vadītāju un Nolikuma 3.4.16. punktā minēto atbildīgo būvdarbu vadītāju uz darba līguma vai uzņēmuma līguma, kas noslēgts starp Kandidātu (vai pilnsabiedrības biedru vai personālsabiedrības dalībnieku, ja Kandidāts ir pilnsabiedrība vai personālsabiedrība) un attiecīgo speciālistu, pamata.  Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Kandidātam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma, kā arī apakšuzņēmēju apakšuzņēmējus. Iepirkuma līguma izpildes laikā Kandidātam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē. | Apakšuzņēmēju saraksts saskaņā ar Nolikuma 1. pielikumu.  Katra apakšuzņēmēja apliecinājums saskaņā ar Nolikuma 2. pielikumu. |
|  | **Izslēgšanas nosacījumi** | |
|  | Pasūtītājs izslēdz Kandidātu no dalības Iepirkumā PIL 42. panta pirmajā daļā noteiktajos gadījumos. | Iepirkuma komisija veic atbilstības pārbaudi PIL 42. pantā noteiktajā kārtībā attiecībā uz katru Kandidātu, kas pilnībā atbilst citām Nolikumā noteiktajām prasībām un būtu uzaicināms iesniegt piedāvājumu. Ja, veicot pārbaudi, Iepirkuma komisija konstatē PIL 42. panta pirmās daļas izslēgšanas gadījumus, tā rīkojas atbilstoši PIL 42. panta nosacījumiem un PIL 43. panta nosacījumiem.  Ja Kandidāts vai personālsabiedrības biedrs, ja Kandidāts ir personālsabiedrība, atbilst PIL [42. panta](https://likumi.lv/ta/id/287760-publisko-iepirkumu-likums#p42) pirmās daļas 1., 3., 4., 5., 6. vai 7. punktam, Kandidāts kopā ar pieteikumu iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. |
|  | **Saimnieciskais un finansiālais stāvoklis** | |
|  | Kandidāta finanšu (neto) apgrozījums būvniecības pakalpojumu (būvdarbu, projektēšanas, autoruzraudzības) sniegšanā iepriekšējo trīs pārskata gadu periodā vidēji gadā ir ne mazāks kā 40’000’000 EUR.  Ja Kandidāts ir dibināts vēlāk, tad Kandidāta finanšu (neto) apgrozījumam jāatbilst iepriekš minētajai prasībai attiecīgi īsākā laika periodā.  Ja pieteikumu iesniedz piegādātāju apvienība, tad šī prasība attiecināma uz piegādātāju apvienības kopējo vidējo gada finanšu (neto) apgrozījumu. | Informācija atbilstoši Nolikuma 3. pielikumam, pievienojot:   * Valsts ieņēmumu dienestā vai attiecīgajā ārvalsts iestādē iesniegto finanšu pārskata bilanci; * Valsts ieņēmumu dienestā vai attiecīgajā ārvalsts iestādē iesniegto finanšu pārskatu peļņas vai zaudējumu aprēķinu; * Zvērināta revidenta atzinumakopiju par katru norādīto finanšu gadu.   Ja Kandidātam vēl nav iestājies normatīvajos aktos noteiktais termiņš 2017. gada finanšu pārskata iesniegšanai atbildīgajā institūcijā, Kandidāts iesniedz paša apstiprinātu operatīvā finanšu pārskata kopiju, kuru ir pārbaudījis zvērināts revidents, un norāda termiņu, kādā tiks iesniegts 2017. gada finanšu pārskats atbildīgajā institūcijā. Ja pieteikumu izvērtēšanas laikā iestājas normatīvajos aktos noteiktais termiņš 2017. gada finanšu pārskata iesniegšanai, Iepirkuma komisija pirms lēmuma par Kandidātu atlases rezultātiem pieņemšanas pieprasa prasībām atbilstošajiem Kandidātiem iesniegt šī punkta pirmajā rindkopā minētos dokumentus par 2017. gadu un aktualizētu apliecinājumu par atbilstību Nolikuma 3.3.2. un 3.3.3. punktam, balstoties uz atbildīgajā institūcijā iesniegto finanšu pārskatu par 2017. gadu.  Ārvalstīs reģistrēts Kandidāts – finanšu pārskata bilancē, finanšu pārskatu peļņas vai zaudējumu aprēķinā esošo informāciju var apliecināt arī ar līdzvērtīgiem dokumentiem. |
|  | Kandidātam un personai, uz kuras saimnieciskajām un finansiālajām iespējām Kandidāts balstās un kura būs finansiāli atbildīga par Iepirkuma līguma izpildi, uz 2017. gada 31. decembri ir pozitīvs pašu kapitāls.  Ja Kandidāts ir personu apvienība, prasība ir attiecināma uz to piegādātāju apvienības dalībnieku, uz kura saimnieciskajām un finansiālajām iespējām Kandidāts balstās un kurš arī būs finansiāli atbildīgs par Iepirkuma līguma izpildi. |
|  | Kandidāta un personas, uz kuras saimnieciskajām un finansiālajām iespējām Kandidāts balstās un kura būs finansiāli atbildīga par Iepirkuma līguma izpildi, likviditātes koeficients saskaņā ar 2017. gada datiem (apgrozāmie līdzekļi / īstermiņa saistības) nav mazāks kā 1,00.  Ja Kandidāts ir personu apvienība vai personālsabiedrība, prasība ir attiecināma uz piegādātāju apvienības dalībnieku vai personālsabiedrības biedru, uz kura saimnieciskajām un finansiālajām iespējām Kandidāts balstās un kurš būs finansiāli atbildīgs par Iepirkuma līguma izpildi. |
|  | Kandidātam būs visas normatīvajos aktos paredzētās obligātās apdrošināšanas polises 10% apmērā no paredzamās līgumcenas uz visu Iepirkuma līguma izpildes laiku un papildus vienu kalendāro mēnesi, ja ar Kandidātu tiks slēgts Iepirkuma līgums. | Kandidāta apliecinājums par atbilstību prasībai. |
|  | **Tehniskās un profesionālās spējas** | |
|  | ***Prasības Kandidātam*** | |
|  | Kandidāts (t.sk. katrs piegādātāju apvienības vai personālsabiedrības biedrs) un juridiskās personas, kas veiks projektēšanas, autoruzraudzības vai būvniecības darbus Iepirkuma līguma ietvaros (personas, uz kuru iespējām Kandidāts balstās, un apakšuzņēmēji), ir reģistrētas Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgā persona ir reģistrēta, licencēta vai sertificēta atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar attiecīgās reģistrācijas valsts normatīvajiem aktiem. | Latvijas Būvkomersantu reģistrā reģistrētas personas atbilstību Iepirkuma komisija pārbauda Būvniecības informācijas sistēmā ([www.bis.gov.lv](http://www.bis.gov.lv)).  Attiecībā uz ārvalstī reģistrētu personu, kas nav reģistrēta Latvijas Republikas Būvkomersantu reģistrā, Kandidāts pievieno attiecīgo reģistrācijas faktu apliecinošu dokumentu.  Personai, kas nav reģistrēta Latvijas Republikas Būvkomersantu reģistrā, jāiesniedz apliecinājums, ka gadījumā, ja Kandidātam tiks piešķirtas Iepirkuma līguma slēgšanas tiesības, tā divu mēnešu laikā (ar iespēju termiņu objektīvu iemeslu dēļ pagarināt) no dienas, kad stājies spēkā Iepirkuma komisijas lēmums par līguma slēgšanas tiesību piešķiršanu, t.i., pēc PIL 60. panta sestajā daļā minētā nogaidīšanas termiņa beigām, reģistrēsies Latvijas Republikas Būvkomersantu reģistrā. |
|  | Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) Kandidāts ir īstenojis apvienotu projektēšanas un būvniecības projektu. | Pieredzes saraksts saskaņā ar Nolikuma 4. pielikumu. Par katru pieredzi apliecinošo Objektu klāt pievieno akta par būves pieņemšanu ekspluatācijā kopiju, būvatļaujas kopiju un pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.  Šajā punktā norādītajās dokumentu kopijās esošo informāciju attiecībā uz Kandidāta pieredzi ārvalstīs var apliecināt arī ar alternatīviem dokumentiem. |
|  | Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) Kandidāts ir bijis jaunas būvniecības vai pārbūves būvprojekta izstrādātājs vismaz trīs Publisku ēku būvprojektiem (darbi pabeigti, Objekts nodots ekspluatācijā), un vismaz vienam no šiem būvprojektiem ir veikta arī autoruzraudzība:   * Viens jaunas būves būvprojekts ēkai ar platību vismaz 7’000 m2; * Divi jaunu būvju vai pārbūves būvprojekti ēkām vismaz 5’000 m2 platībā katrai. | Pieredzes saraksts saskaņā ar Nolikuma 4. pielikumu. Par katru pieredzi apliecinošo Objektu klāt pievieno akta par būves pieņemšanu ekspluatācijā kopiju, būvatļaujas kopiju un pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.    Šajā punktā norādītajās dokumentu kopijās esošo informāciju attiecībā uz Kandidāta pieredzi ārvalstīs var apliecināt arī ar alternatīviem dokumentiem. |
|  | Iepriekšējo piecu gadu laikā (2013., 2014., 2015., 2016., 2017. un 2018.gadā līdz pieteikuma iesniegšanas dienai) Kandidāts kā galvenais būvdarbu veicējs (būvdarbu veicējs, kas piesaista citus atsevišķus būvdarbu veicējus, noslēdzot attiecīgus līgumus, un kura pienākums ir realizēt Objektu dabā atbilstoši būvprojektam) ir veicis jaunas būvniecības vai pārbūves būvdarbus (darbi pabeigti, Objekts nodots ekspluatācijā) vismaz trīs šādās Publiskās ēkās:   * Vienā no ēkām veikta jaunas būves būvniecība, ēkas platība ir vismaz 7’000 m², un šīs ēkas būvdarbu izmaksas ir vismaz 7’000’000 EUR (bez PVN); * Divu jaunu vai pārbūvētu ēku platība ir vismaz 5’000 m² katrai. | Pieredzes saraksts saskaņā ar Nolikuma 4. pielikumu. Par katru pieredzi apliecinošo objektu klāt pievieno akta par būves pieņemšanu ekspluatācijā kopiju, būvatļaujas kopiju un pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.  Šajā punktā norādītajās dokumentu kopijās esošo informāciju attiecībā uz Kandidāta pieredzi ārvalstīs var apliecināt arī ar alternatīviem dokumentiem. |
|  | ***Prasības speciālistiem*** | |
|  | Kandidāta rīcībā ir Nolikuma 3.4.5. punktā minētie speciālisti.  Kandidāts uz Nolikuma 3.4.6. un 3.4.16. punktā minēto speciālistu pozīciju nevar piedāvāt personu, kas vienlaikus piedāvāta uz cita speciālista pozīciju.  Kandidāts uz Nolikuma 3.4.7.-3.4.15. un 3.4.17.-3.4.24. punktā minēto speciālistu pozīciju var piedāvāt personu, kas vienlaikus piedāvāta uz ne vairāk kā viena cita šajos punktos minētā speciālista pozīciju.  Kandidāts var piedāvāt ārvalsts speciālistu turpmāk uzskaitītajām pozīcijām. Ārvalsts speciālista kvalifikācijai jāatbilst speciālista reģistrācijas valsts prasībām noteikto pakalpojumu sniegšanai. | Kandidāta piedāvātā personāla saraksts, saskaņā ar Nolikuma 5. pielikumu.  Iepirkuma komisija pārbauda sertificētā speciālista profesionālo kvalifikāciju Būvniecības informācijas sistēmā ([www.bis.gov.lv](http://www.bis.gov.lv)).  Ja Kandidāts piedāvā ārvalsts speciālistu kādai no turpmāk uzskaitītajām pozīcijām, tā kvalifikācijas apliecināšanai iesniedzami:   * Dokumenti vai to kopijas, kas apliecina speciālista kvalifikāciju mītnes valstī un šo dokumentu apliecināts tulkojums latviešu valodā. * Speciālista apliecinājums, ka Iepirkuma līguma slēgšanas tiesību piešķiršanas gadījumā speciālists pirms Iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iesniegs Pasūtītājam pierādījumus par deklarācijas iesniegšanas faktu. * Kandidāta apliecinājums, ka Iepirkuma līguma slēgšanas tiesību piešķiršanas gadījumā, divu mēnešu laikā pēc PIL 60. panta sestajā daļā paredzētā nogaidīšanas termiņa beigām Kandidāts iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. * Ja piesaistītais speciālists ir no ārvalsts, kas nav ES dalībvalsts vai Eiropas Brīvās tirdzniecības asociācijas dalībvalsts, Kandidāta un speciālista apliecinājums, ka Iepirkuma līguma slēgšanas tiesību piešķiršanas gadījumā divu mēnešu laikā (ar iespēju termiņu objektīvu iemeslu dēļ pagarināt) no dienas, kad stājies spēkā Iepirkuma komisijas lēmums par līguma slēgšanas tiesību piešķiršanu, t.i., pēc PIL 60. panta sestajā daļā minētā nogaidīšanas termiņa beigām, speciālists veiks pilnu kvalifikācijas atzīšanu, piemērojot vispārējo profesionālās kvalifikācijas atzīšanas sistēmu. |
|  | ***Projektu vadība*** | |
|  | **Projekta vadītājs**:   * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir īstenojis apvienotu projektēšanas un būvniecības projektu projekta vadītāja lomā (darbi pabeigti, Objekts nodots ekspluatācijā); * Augstākā izglītība būvniecības jomā. | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu. Par katru pieredzi apliecinošo Objektu klāt pievieno akta par būves pieņemšanu ekspluatācijā kopiju un pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.  Izglītību apliecinoša dokumenta kopija.  Šajā punktā norādītajās pieredzes dokumentu kopijās esošo informāciju var apliecināt arī ar alternatīviem dokumentiem. |
|  | ***Projektēšana*** | |
|  | **Būvprojekta vadītājs un autoruzraugs**:   * Arhitekta prakses sertifikāts vai būvprakses sertifikāts ēku konstrukciju projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir nodrošinājis jaunas būvniecības vai pārbūves būvprojekta vadīšanu vismaz divām Publiskām ēkām vismaz 5’000 m2 platībā katrai (darbi pabeigti, Objekts nodots ekspluatācijā), tai skaitā viena būvprojekta vadīšana un autoruzraudzība jaunai ēkai vismaz 7’000 m2 platībā. | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu.  Par katru pieredzi apliecinošo objektu klāt pievieno akta par būves pieņemšanu ekspluatācijā kopiju.    Par autoruzraudzības pieredzi apliecinošo objektu klāt pievieno apliecinātu kopiju no Autoruzraudzības žurnāla no sadaļām “Vispārīgās ziņas” un “Autoruzraugu saraksts”.  Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem, piemēram, pasūtītāja atsauksmi, kurā šī informācija ir atspoguļota. |
|  | **Būvprojekta inženierrisinājumu sadaļu savstarpējās atbilstības koordinators – projekta galvenais inženieris**:   * Būvprakses sertifikāts ēku konstrukciju projektēšanā vai sertifikāts kādā no Nolikuma 3.4.11.-3.4.14. apakšpunktā minētajām jomām; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis būvprojekta vai atsevišķas būvprojekta daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu.  Par katru pieredzi apliecinošo objektu klāt pievieno akta par būves pieņemšanu ekspluatācijā kopiju un pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.    Par autoruzraudzības pieredzi apliecinošo objektu klāt pievieno apliecinātu kopiju no Autoruzraudzības žurnāla no sadaļām “Vispārīgās ziņas” un “Autoruzraugu saraksts”.  Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem, piemēram, pasūtītāja atsauksmi, kurā šī informācija ir atspoguļota. |
|  | **Būvprojekta AR daļas vadītājs un autoruzraugs**:   * Arhitekta prakses sertifikāts; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis arhitektūras daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu.  Par katru pieredzi apliecinošo objektu klāt pievieno akta par būves pieņemšanu ekspluatācijā kopiju.  Par autoruzraudzības pieredzi apliecinošo objektu klāt pievieno apliecinātu kopiju no Autoruzraudzības žurnāla no sadaļām “Vispārīgās ziņas” un “Autoruzraugu saraksts”.  Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem, piemēram, pasūtītāja atsauksmi, kurā šī informācija ir atspoguļota.  Nepieciešamības gadījumā Iepirkuma komisija nolūkā pārliecināties par norādītās pieredzes patiesumu lūgs Kandidātu iesniegt izziņu no būvvaldes attiecībā uz konkrētajām būvprojekta daļām. |
|  | **Būvprojekta BK daļas vadītājs un autoruzraugs**:   * Būvprakses sertifikāts ēku konstrukciju projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis BK daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | **Būvprojekta ŪK daļas vadītājs un autoruzraugs:**   * Būvprakses sertifikāts ūdensapgādes un kanalizācijas sistēmu, ieskaitot ugunsdzēsības sistēmas, projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis ŪK daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | **Būvprojekta AVK daļas vadītājs un autoruzraugs:**   * Būvprakses sertifikāts siltumapgādes, ventilācijas un gaisa kondicionēšanas sistēmu projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis AVK daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | **Būvprojekta EL daļas vadītājs un autoruzraugs:**   * Būvprakses sertifikāts elektroietaišu sistēmu projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis EL daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | **Elektronisko sakaru sistēmu un tīklu projektēšanas daļas vadītājs un autoruzraugs:**   * Būvprakses sertifikāts elektronisko sakaru sistēmu un tīklu projektēšanā. * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis elektronisko sakaru sistēmu un tīklu projektēšanas daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | **Ceļu projektēšanas daļas vadītājs un autoruzraugs:**   * Sertifikāts ceļu projektēšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir veicis elektronisko sakaru sistēmu un tīklu projektēšanas daļas vadītāja pienākumus un autoruzraudzību vismaz vienā jaunas būvniecības vai pārbūves būvprojektā Publiskai ēkai vismaz 5’000 m2 platībā (darbi pabeigti, Objekts nodots ekspluatācijā). |
|  | ***Būvdarbi*** | |
|  | **Atbildīgais ēku būvdarbu vadītājs**:   * Būvprakses sertifikāts ēku būvdarbu vadīšanā; * Iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir pieredze kā atbildīgajam būvdarbu vadītājam (visā būvdarbu izpildes periodā) vismaz divu Publisku ēku ar vismaz 5’000 m2 platību katrai jaunā būvniecībā vai pārbūvē (būvdarbi pabeigti, Objekts nodots ekspluatācijā), izpildot šādas prasības (abas prasības atbilst vienai ēkai vai katrai atsevišķi):  1. Viena no ēkām ir jauna ēka 7’000 m2 platībā; 2. Vienas no ēkām būvdarbu summa saskaņā ar līgumu ir vismaz 7’000’000 EUR (bez PVN).   Atbildīgajam ēku būvdarbu vadītājam saskaņā ar Iepirkuma līgumu tiks noteikts pienākums atrasties Objektā pilnu darba laiku. | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu.  Par katru pieredzi apliecinošo objektu klāt pievieno:   * Akta par būves pieņemšanu ekspluatācijā apliecinātu kopiju; * Būvdarbu vadītāja saistību raksta kopiju; * Pasūtītāja atsauksmi, kurā atspoguļota sadarbības ar pasūtītāju efektivitāte darba izpildes procesā un kurā ir norādīta informācija par būves lietojumu, būves kopējo platību, būvprojekta akcepta vai atzīmes par būvprojekta nosacījumu izpildi datumu.   Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem. |
|  | **Atbildīgā ēku būvdarbu vadītāja vietnieks** (aizvieto atbildīgo ēku būvdarbu vadītāju tā prombūtnes laikā (piemēram, atvaļinājums vai pārejoša darbnespēja)):   * Būvprakses sertifikāts ēku būvdarbu vadīšanā; * Iepriekšējo piecu gadu laikā (2013., 2014., 2015., 2016., 2017 un 2018. gadā līdz pieteikuma iesniegšanas dienai) ir pieredze kā atbildīgajam būvdarbu vadītājam (visā būvdarbu izpildes periodā) vismaz divu Publisku ēku ar vismaz 5’000 m2 platību katrai jaunā būvniecībā vai pārbūvē (būvdarbi pabeigti, Objekts nodots ekspluatācijā).   Atbildīgā ēku būvdarbu vadītāja vietniekam saskaņā ar Iepirkuma līgumu tiks noteikts pienākums Atbildīgā ēku būvdarbu vadītāja pienākumu izpildes laikā atrasties Objektā pilnu darba laiku. | Speciālista apliecinājums saskaņā ar Nolikuma 6. pielikumu.  Speciālista pieredzes apraksts saskaņā ar Nolikuma 7. pielikumu.  Par katru pieredzi apliecinošo objektu klāt pievieno:   * Akta par būves pieņemšanu ekspluatācijā kopiju. * Apliecinātu kopiju no būvdarbu žurnāla, t.sk. būvdarbu žurnāla titullapas sadaļas “Vispārīgās ziņas” un “Galvenā būvuzņēmēja, darbuzņēmēja (t.sk. speciālo darbu veicēju), darbu atbildīgo vadītāju kvalifikācijas saraksts”.   Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem. |
|  | **Sertificēts elektroietaišu izbūves darbu vadītājs**, kuram iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir pieredze kā atbildīgajam attiecīgas daļas vadītājam vismaz vienā jaunas būvniecības vai pārbūves Publiskā ēkā vismaz 5’000 m² platībā (būvdarbi pabeigti, Objekts nodots ekspluatācijā). |
|  | **Sertificēts elektronisko sakaru sistēmu un tīklu būvdarbu vadītājs**, kuram ne vairāk kā iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir pieredze kā atbildīgajam attiecīgās daļas vadītājam vismaz vienā jaunas būvniecības vai pārbūves Publiskā ēkā vismaz 5’000 m² platībā (būvdarbi pabeigti, Objekts nodots ekspluatācijā). |
|  | **Sertificēts siltumapgādes, ventilācijas un gaisa kondicionēšanas sistēmu būvdarbu vadītājs**, kuram iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir pieredze kā atbildīgajam attiecīgās daļas vadītājam vismaz vienā jaunas būvniecības vai pārbūves Publiskā ēkā vismaz 5’000 m² platībā (būvdarbi pabeigti, Objekts nodots ekspluatācijā). |
|  | **Sertificēts ūdensapgādes un kanalizācijas sistēmu, ieskaitot ugunsdzēsības sistēmu, būvdarbu vadītājs**, kuram iepriekšējo piecu gadu laikā (2013., 2014., 2015., 2016., 2017. un 2018. gadā līdz pieteikuma iesniegšanas dienai) ir pieredze kā atbildīgajam attiecīgās daļas vadītājam vismaz vienā jaunas būvniecības vai pārbūves Publiskā ēkā vismaz 5’000 m² platībā (būvdarbi pabeigti, Objekts nodots ekspluatācijā). |
|  | **Sertificēts ceļu būvdarbu vadītājs**, kuram iepriekšējo piecu gadu laikā (2013., 2014., 2015., 2016; 2017. un 2018. gadā līdz pieteikuma iesniegšanas dienai) ir pieredze kā atbildīgajam attiecīgās daļas vadītājam vismaz divos Objektos, kuros veikti teritorijas labiekārtošanas darbi (tai skaitā asfaltēšana un bruģēšana) 5’000 m² platībā katrā no Objektiem (būvdarbi pabeigti, Objekts nodots ekspluatācijā). |
|  | ***Darba aizsardzība*** | |
|  | **Darba aizsardzības koordinators projekta sagatavošanas posmā**:   * Izglītība atbilst Ministru kabineta 2003. gada 25. februāra noteikumu Nr. 92 “Darba aizsardzības prasības veicot būvdarbus” 7.1 punkta prasībām, t.i., normatīvajos aktos noteiktajā kārtībā ir saņēmusi arhitekta prakses sertifikātu vai būvprakses sertifikātu projektēšanas jomā un atbilst vismaz vienai no šādām prasībām:  1. Apguvusi pamatlīmeņa zināšanas darba aizsardzībā (teorijas sadaļu) un specializētās darba aizsardzības zināšanas būvniecībā; 2. Ieguvusi pirmā vai otrā līmeņa augstāko izglītību darba aizsardzības jomā. | Speciālista apliecinājums saskaņā ar Nolikuma 6. pielikumu.  Izglītības dokumentu kopijas, kas apliecina atbilstību Ministru kabineta 2003. gada 25. februāra noteikumu Nr. 92 “Darba aizsardzības prasības veicot būvdarbus” 7.1 punkta prasībām. |
|  | **Darba aizsardzības koordinators projekta izpildes posmā**:   * Izglītība atbilst Ministru kabineta 2003. gada 25. februāra noteikumu Nr. 92 “Darba aizsardzības prasības veicot būvdarbus” 8.1 punkta prasībām:   + 1. Persona, kura normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas un būvuzraudzības jomā un atbilst vismaz vienai no šādām prasībām: apguvusi pamatlīmeņa zināšanas darba aizsardzībā (teorijas sadaļu) un specializētās darba aizsardzības zināšanas būvniecībā vai ieguvusi pirmā līmeņa profesionālo augstāko izglītību darba aizsardzības jomā; vai     2. Persona, kura ieguvusi otrā līmeņa profesionālo augstāko izglītību darba aizsardzības jomā. | Speciālista apliecinājums saskaņā ar Nolikuma 6. pielikumu.  Izglītības dokumentu kopijas, kas apliecina atbilstību Ministru kabineta 2003. gada 25. februāra noteikumu Nr. 92 “Darba aizsardzības prasības veicot būvdarbus” 8.1 punkta prasībām. |
|  | **Kvalitātes vadības un vides standarti** | |
|  | Kandidātam ir ieviesta Kvalitātes pārvaldības sistēma. | Kvalitātes pārvaldības sistēmas, kas atbilst standartam ISO 9001:2008, vai ekvivalenta sertifikāta apstiprināta kopija, kas atbilst noteiktiem Eiropas sertifikācijas standartiem un ko sertificējušas attiecīgas institūcijas, kuras atbilst Eiropas sertifikācijas standartiem, vai arī, ja Kandidātam no tā neatkarīgu iemeslu dēļ nebija iespējams šādus sertifikātus iegūt līdz pieteikuma iesniegšanas dienai, citi pierādījumi par līdzvērtīgu kvalitātes nodrošināšanas pasākumu veikšanu, kas pierāda, ka piedāvātie kvalitātes nodrošināšanas pasākumi atbilst pasūtītāja prasībām. |
|  | Kandidātam ir ieviesta Vides vadības sistēma. | Vides vadības sistēmas sertifikāta ISO 14001:2004 vai ekvivalenta sertifikāta apstiprināta kopija, kas atbilst noteiktiem Eiropas sertifikācijas standartiem un ko sertificējušas attiecīgas institūcijas, kuras atbilst Eiropas sertifikācijas standartiem, vai arī, ja Kandidātam no tā neatkarīgu iemeslu dēļ nebija iespējams šādus sertifikātus iegūt līdz pieteikuma iesniegšanas dienai, citi pierādījumi par līdzvērtīgiem pasākumiem, kas būtu jānodrošina saskaņā ar pasūtītāja prasīto vides vadības sistēmu vai standartu. |
|  | Kandidātam ir ieviesta Būvdarbu kvalitātes kontroles sistēma | Būvdarbu kvalitātes nodrošināšanas sistēmas apraksts. |

**PIELIKUMI**

1. pielikums – Pieteikums;
2. pielikums – Apakšuzņēmēja apliecinājums;
3. pielikums – Kandidāta finanšu rādītāji;
4. pielikums – Kandidāta pieredze;
5. pielikums – Speciālistu saraksts;
6. pielikums – Speciālista apliecinājums;
7. pielikums – Speciālista pieredzes apraksts

1. Atbilstoši Latvijas būvnormatīva LBN 208-15 “Publiskas būves” 2.4.punktam, kas apstiprināts ar 2015.gada 30.jūnija Ministru kabineta noteikumiem “Noteikumi par Latvijas būvnormatīvu LBN 208-15 “Publiskas būves”” un atbilstoši Ministru kabineta 2014.gada 19.augusta noteikumu “Vispārīgie būvnoteikumi” Nr.500 1.pielikumam. [↑](#footnote-ref-2)
2. Atbilstoši Latvijas būvnormatīva LBN 208-15 “Publiskas būves” 2.5.punktam, kas apstiprināts ar 2015.gada 30.jūnija Ministru kabineta noteikumiem “Noteikumi par Latvijas būvnormatīvu LBN 208-15 “Publiskas būves””. [↑](#footnote-ref-3)
3. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-4)
4. <https://www.iub.gov.lv/sites/default/files/upload/Skaidrojums_EIS_darbiba_20180212.pdf> [↑](#footnote-ref-5)
5. Izmantotie termini, tai skaitā “Objekts” un “Publiska ēka” definēti Nolikuma 1.1.punktā. [↑](#footnote-ref-6)
6. EVIPD pieejams tīmekļvietnē: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> [↑](#footnote-ref-7)